nvidia/miracl-vision huggingface dataset:
Cosato Chumi

Cosato David Chumi (amezaliwa 28 Julai 1974) ni mwanasiasa Mtanzania na mwanachama wa Chama cha kisiasa cha CCM. Amechaguliwa kuwa mbunge wa Mafinga Mjini kwa miaka 2015 – 2020.  Alizaliwa katika Wilaya ya Mufindi. Alijiunga na elimu ya msingi mwaka 1984 na kuhitimu mwaka 1990 katika shule ya msingi Mkombwe. Baadae akachaguliwa kujiunga na kidato cha kwanza katika katika shule ya sekondari Lugalo nakuhitimu mwaka 1994, baadae akachaguliwa kujiunga na kidato cha tano na sita katika shule ya sekondari ya Mkwawa high school na kuhitimu mwaka 1997.
Fatma Hassan Toufiq

Fatma Hassan Toufiq (amezaliwa 29 Februari 1960) ni mwanasiasa Mtanzania na mwanachama wa Chama cha kisiasa cha [[Chama Cha Mapinduzi] (CCM). Amechaguliwa kuwa mbunge wa Viti maalum vya wanawake kwa miaka 2015 – 2020.  Alipata elimu yake ya msingi katika shule ya msingi Mtekelezo (1967-1973) na elimu ya sekondari katika shule ya sekondari Central (1974-1977). Alipata cheti cha ualimu katika Chuo cha ualimu Marangu (1979-1981) na (2009-2013) alisomea shahada ya kwanza katika Chuo Kikuu Huria cha Tanzania na shahada ya uzamili (2014-2016) katika Chuo Kikuu Huria cha Tanzania.
Rose Cyprian Tweve

Rose Cyprian Tweve (amezaliwa tarehe 31 Desemba 1977) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Viti maalum vya wanawake kwa miaka 2015 – 2020.
Abdallah Hamis Ulega

Abdallah Hamis Ulega (alizaliwa 28 Septemba 1979) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Alichaguliwa kuwa Mbunge wa Mkuranga kwa miaka 2015 – 2020.
Ally Seif Ungando

Ally Seif Ungando (amezaliwa 1 Januari 1975) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Kibiti kwa miaka 2015 – 2020.
Khamis Ali Vuai

Khamis Ali Vuai (amezaliwa 3 Juni 1963) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Mkwajuni kwa miaka 2015 – 2020.
Madonna (mwanamuziki)

Madonna Louise Ciccone (anafahamika zaidi kama Madonna; amezaliwa 16 Agosti 1958) ni mwimbaji na mtunzi wa nyimbo za pop dansi, mwigizaji na mfanyabiashara kutoka nchini Marekani. Alijipatia umaarufu kwa kuwa na mashairi makali na muonekano wa kuvutia katika video za nyimbo zake ambazo zilipelekea kuwa alama katika MTV. Madonna anajulikana kwa kujibadilisha katika muziki na muonekano, na kwa kudumisha unguli wake katika sekta ya muziki. Wakosoaji wa muziki wamebeza tungo zake, na hivyo kupelekea chuki kwa kiasi fulani. Akijulikana kama "Malkia wa Pop", Madonna mara nyingi anachukuliwa na wasanii wengine kama mtu mwenye ushawishi. Akiwa amezaliwa Bay Mji, Michigan, Madonna alihamia jiji la New York mwaka 1977 kujiingiza katika ngoma za kisasa. Baada ya kufanya katika makundi ya muziki Breakfast Club na Emmy, alisaini na Sire Records (lebo tanzu ya studio ya Warner Bros Records) mwaka 1982 na kuachia albamu ya kwanza mwaka uliofuata. Alifuatisha mfululizo wa albamu zilizofanikiwa, ikiwa ni pamoja na ushindi wa Tuzo ya Grammy Ray ya Mwanga (1998) na Confessions on Dance Floor (2005). Katika kazi yake, Madonna ameandika na kurekodi nyingi kati ya kazi zake, na nyingi za hizo kufikia namba moja katika chati mbalimbali: hizi ni pamoja na "Like a Virgin", "Papa Don't Preach", "Like a Prayer", "Vogue", "Take a Bow", "Frozen", "Music", "Hung Up", na "4 Minutes". Umaarufu wa Madonna uliimarishwa zaidi kwa ushiriki wake katika filamu kama Desperately Seeking Susan (1985), Dick Tracy (1990), na Evita (1996). Wakati filamu ya Evita ikimpatia tuzo ya Golden Globe Award kama mwigizaji bora wa kike, nyingi za filamu zake zilikuwa na mapokeo hafifu. Madonna amekuwa akitangazwa kama mfanyabiashara, hasa kwa kampuni ya burudani iitwayo Maverick (ikiwa ni pamoja na studio ijulikanayo kama Maverick Records)
Baskin-Robbins

Baskin-Robbins ni kampuni ya kimataifa ya ice cream iliyoanzishwa na Burt Baskin na Irv Robbins mwaka 1953 huko Glendale, California, Marekani. Makao makuu yako katika Jimbo la Massachusetts. Baskin Robbins inasambaza ice cream katika nchi zaidi ya 30 duniani kote.
Geji

Geji (kutoka neno la Kiingereza gauge, hasa track gauge au rail gauge) ni umbali kati ya pau mbili za feleji kwenye njia ya reli. Upana hupimwa baina ya pande za ndani za pau. Nchi nyingi hutumia geji sanifu ya milimita 1,435 (au futi 4 na inchi 8 1/2). Nchi nyingine huwa na geji pana zaidi, nyingine tena na geji nyembamba zaidi. Geji nyembamba zinasababisha gharama ndogo kuliko geji pana. Kwa reli za pekee zisizounganishwa na mtandao wa njia za reli wa taifa kuna pia geji tofautitofauti. Kwa jumla mizigo mizito sana huelekea kutumia geji pana, na kwa mizigo myepesi geji nyembamba zinatosha. Katika Afrika ya Mashariki njia za reli zilijengwa awali kwa geji nyembamba ya mita 1. Takriban asilimia 55 za njia za reli duniani hutumia geji sanifu. Njia za reli zenye geji tofauti zinapokutana ni lazima kuwa na vituo vya kubadilisha magurudumu ya mabehewa, vinginevyo treni haziwezi kuendelea. 1. | Ureno, Hispania
Geji sanifu

Geji sanifu (kwa Kiingereza: standard gauge ) ni geji (yaani kipimo cha umbali kati ya pau mbili za njia ya reli) inayotumika zaidi duniani. Takriban asilimia 55 za njia zote za reli duniani zinatumia geji hii yenye upana wa milimita 1,435. Hasa njia zote za reli ya mkasi mkubwa (isipokuwa Urusi, Uzbekistan na Ufini) hutumia geji sanifu. Reli za Afrika ya Mashariki zilianzishwa wakati wa ukoloni kabla ya Vita Kuu ya Kwanza ya Dunia na wakati ule geji nyembamba ya mita 1 ilichaguliwa kwa kusudi la kupunguza gharama za ujenzi. Njia ya TAZARA pekee kati ya Dar es Salaam na Zambia ina upana wa milimita 1067 ambayo ni kawaida ya mtandao wa Afrika ya Kusini. Tangu miaka ya 2000 hivi ilionekana ya kwamba hali ya miundombinu ya reli hizi ilichakaa mno na kuanzia mwaka 2004 mipango ilianza ya kutengeneza upya reli katika Afrika ya Mashariki. Mpango Mkuu wa Usafiri wa Reli katika Afrika ya Mashariki (East African Railway Master Plan) ulikuwa tayari mwaka 2009 ukipendekeza njia mpya za geji sanifu (zilizokuwa maarufu kwa kifupi chake "SGR", yaani standard gauge rail) za kuunganisha Kenya na Uganda, Ethiopia na Sudan Kusini, halafu Tanzania na Burundi na Rwanda hadi Uganda. Reli ya SGR itaruhusu treni za mkasi mkubwa zaidi jinsi ilivyo sasa. Inaruhusu pia mabehewa kubeba mizigo mizito zaidi na hivyo kuongeza kiasi cha mzigo kwa kila behewa. Reli ya SGR ya Kenya ilianza kujengwa Kenya mwana 2011 ambako njia ya SGR kati ya Mombasa na Nairobi ilifunguliwa mwezi Juni 2017. Njia hii inatarajiwa kuendelea hadi Kisumu kupitia Naivasha na hatimaye hadi Malaba kwenye mpaka wa Uganda. Tazama makala kuu Reli ya SGR Tanzania Mwaka 2017 ulianza ujenzi wa awamu ya kwanza ya njia ya SGR nchini Tanzania inayolenga kuunganisha Dar es Salaam na Morogoro
Mtango

Mtango (Cucumis sativus) ni mmea mtambaa wa familia Cucurbitaceae. Matunda yake, yaitwayo matango, hutumika sana katika saladi duniani kote. Spishi mbili za pori huitwa mtango-mwitu (Cucumis aculeatus na C. dipsaceus). Lakini mtango-tamu (Solanum muricatum) hauna mnasaba na mtango, kwa sababu ni mwana wa familia Solanaceae.
Mtungule

Mtungule au mnyanya-cheri (Solanum lycopersicum var. cerasiforme) ni namna fulani ya mnyanya katika familia Solanaceae. Matunda yake huitwa matungule au nyanya-cheri na haya ni madogo kuliko nyanya za kawaida na yana umbo la mviringo au la pea. Hutumika sana katika saladi au kwa kula peke yao.
Baharia

Baharia (pia mwanamaji. hasa kwa kutaja mabaharia wa kijeshi) ni mtu anayefanya kazi kwenye chombo cha usafiri majini, hasa baharini kama vile boti, mashua, jahazi au meli. Mkuu wao ni nahodha au kapteni wa chombo. Kuna kazi nyingi tofauti zinazotekelezwa na mabaharia. Katika mashua au jahazi ndogo mabaharia wote wanafanya kazi pamoja ilhali kazi sahili na ngumu zaidi hupewa kwa wale walio vijana. Kadri jinsi meli ni kubwa zaidi shughuli zinagawiwa baina ya mabaharia wenye ufundi fulani. Meli kubwa unaweza kuwa na idara tofauti kama vile Hapo kapteni atakuwa na kundi la maafisa wake wanaosimamia idara mbalimbali baada ya kupitia mafunzo na mitihani maalumu kwa ajili ya shughuli zao.
Orodha ya lugha za Australia

Orodha hii inaorodhesha lugha za Australia:
Kinugunu

Kinugunu ni jina la lugha mbili tofauti: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Kimbara

Jina la Kimbara hurejea lugha tofauti, k.m. Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Troia

Troia (kwa Kigiriki: Τροία, troia, pia: Ίλιον, ilion; kwa Kiingereza: Troy) ulikuwa mji wa Asia Ndogo zamani za Ugiriki ya Kale. Inajulikana kutokana na utenzi wa Iliadi ambamo mshairi Homer alisimulia habari za Vita ya Troia. Kwa karne nyingi mahali pa mji hapakujulikana ingawa watu wengi walijaribu kupakuta kwa sababu ya umaarufu wa utenzi huo uliokuwa na maana sana katika utamaduni wa Ulaya. Mnamo mwaka 1868 Mjerumani Heinrich Schliemann alianza kuchimba kwenye kilima cha Hisarlik kilichopo karibu na mji wa Çanakkale magharibi kaskazini mwa Uturuki. Alikuta mabaki ya majengo na kuta kubwa na baada ya majadiliano marefu leo hii wataalamu hukubaliana hapa palikuwa mahali pa Troia ya Kale. Maghofu ya Troia yamepokelewa katika orodha ya urithi wa dunia ya UNESCO. Azimio hili lilitolewa kwa maelezo yafuatayo: "Mahali pa kiakiolojia pa Troia ni muhimu sana kwa kuelewa vyanzo vya maendeleo ya ustaarabu wa Ulaya. Pana pia umuhimu mkubwa wa kiutamaduni kutokana na athira kubwa ya Iliadi ya Homer juu ya sanaa kwa muda wa zaidi ya milenia mbili".
Kiamurdak

Kiamurdak (au Kiamurdag) ni lugha ya asili nchini Australia inayozungumzwa na Waamurdak katika jimbo la Northern Territory. Mwaka wa 2007, kulikuwa na msemaji mmoja wa Kiamurdak tu, yaani lugha imekaribia kutoweka hivi karibuni. Kufuatana na uainishaji wa lugha kwa ndani zaidi, Kiamurdak kiko katika kundi la Kiamaragiki. Wengine hukihesabu kama lugha ya Kiiwaidjan.
Queensland

Queensland ni moja ya majimbo manane ya kujitawala ya Jumuiya ya Australia. Idadi ya wakazi wake ni takriban 4,827,200 (Machi 2016). Mji wake mkuu ni Brisbane.
Northern Territory

Northern Territory ni moja ya majimbo manane ya kujitawala ya Jumuiya ya Australia. Idadi ya wakazi wake ni takriban 244,200 (2016). Mji wake mkuu ni Darwin.
Kongamano la Mfumo wa UM kuhusu Mabadiliko ya Tabianchi

Mapatano ya msingi ya UM kuhusu Mabadiliko ya Tabianchi (en:United Nations Framework Convention on Climate Change, kifupi: UNFCCC) ni mapatano ya kimataifa yaliyoanzishwa mwaka 1993. Yanalenga kupunguza kupanda kwa halijoto duniani. Njia kuu ni kuzuia ongezeko la gesi ya dioksidi kabonia Nchi 194 zilipatana kuchukua hatua za kupunguza hatari za mabadiliko ya tabianchi. Nchi wanachama hukutana kila mwaka kujadiliana na kupatana kuhusu hatua maalumu za kufikia shabaha hizo. Matokeo ya mikutano hii ni Miniti za Kyoto na Mapatano ya Paris kuhusu Tabianchi ambako nchi ziliahidiana kuchukua hatua maalum ya kupakana kupanda kwa halijoto duniani kwa kiwango chini ya sentigredi mbili kulingana na wakati kabla ya mapinduzi ya viwandani (karne ya 19).
Zelia Guerin

Zelia Guerin (Saint-Denis-sur-Sarthon, Orne, Ufaransa, 23 Desemba 1831 - Alençon, Orne, Ufaransa, 28 Agosti 1877) alikuwa mwanamke Mkristo wa Utawa wa Tatu wa Mt. Fransisko. Pamoja na mume wake, Louis Martin, alitangazwa na Papa Benedikto XVI kuwa mwenye heri tarehe 19 Oktoba 2008, halafu Papa Fransisko alimtangaza mtakatifu tarehe 18 Oktoba 2015. Ni maarufu hasa kutokana na mtoto wao wa tisa na wa mwisho, mtakatifu Teresa wa Mtoto Yesu, O.C.D., bikira na mwalimu wa Kanisa, aliyeandika vizuri ajabu juu ya uadilifu wao. Mwaka 2011 barua 216 za Zélie na 16 za Louis Martin zilitolewa kwa Kiingereza katika kitabu A Call to a Deeper Love: The Family Correspondence of the Parents of Saint Therese of the Child Jesus, 1863–1885 (ISBN 0818913215).
Udadisi

Udadisi (kwa Kiingereza: "curiosity", kutoka neno la Kilatini "curiositas", yaani "umakini") ni tabia ya kuchunguza kitu au jambo kwa kina. Mara nyingi wanasayansi ndio wadadisi wazuri kwa maana wao huchunguza kwa kina na umakini, wakifuata kanuni na kutafuta ushahidi. Kwa njia yao udadisi umestawisha maisha ya binadamu. Katika udadisi kuna ule wa kawaida na mwingine usio wa kawaida. Kwa udadisi wa kawaida mtu hudadisi kwa njia rahisi, tofauti na ule usio wa kawaida ambapo mtu asipokuwa makini anaweza hata kufa. Udadisi huu unahitaji kuwa makini sana. Udadisi unajitokeza mapema katika mtoto, lakini unapozidi na kuelekea mambo yasiyo na maana (kwa mfano umbeya) unamzuia mtu asijue mambo ya maana; hapo ni kilema cha akili.
Dayolojia

Dayolojia (kwa Kiingereza: "dialogue" na pia "dialog", kutoka maneno ya Kigiriki διά, dia, kati ya na λόγος, logos, neno) ni mazungumzo ya kupokezana kati ya watu wawili au zaidi. Dayolojia huweza kuwa ya ana kwa ana baina ya wazungumzaji au kwa njia ya simu, maandishi n.k. Dayolojia ya ana kwa ana ni mazungumzo ya kupokezana baina ya watu ambao huonana. Dayolojia inaweza kubuniwa pia. Hapo mtunzi hana budi kujifanya kama mhusika katika dayolojia hiyo. Katika kutunga dayalojia mtunzi hana budi kujifanya kama mhusika katika dayalojia hiyo. Kwanza anapaswa kutafakari kwa makini mada anayokusudia kuandikia dayalojia, kutayarisha na kupanga mawazo kimantiki na kwa mtiririko na kufikiria wahusika na kuwapangia majukumu kulingana na matendo yao. Kwa mfano kama mhusika ni mkulima, lugha anayopewa, vifaa anavyosemekana kuvitumia na mandhari aliyomo ni lazima vifanane na hali ya mkulima halisi. Mambo ya kuzingatia katika dayalojia ni pamoja na haya yafuatayo:
Taratibu za uandishi

Taratibu za uandishi ni mfumo wa alama na mpangilio wa maneno unaomwongoza mtu kuandika vizuri. Taratibu hizo zinatakiwa ili ujumbe ueleweke kwa msomaji, lakini pia zinafanya uandishi upendeze hata kuwa aina mojawapo ya sanaa.
Kibardi

Kibardi (au Kibaard) ni lugha ya asili nchini Australia inayozungumzwa na Wabardi katika jimbo la Australia ya Magharibi. Katika sensa ya mwaka 2006, idadi ya wasemaji wa Kibardi ilihesabiwa kuwa watu 160, na lugha iko hatarini mwa kutoweka kabisa hivi karibuni. Kufuatana na uainishaji wa lugha kwa ndani zaidi, Kibardi kiko katika kundi la Kinyulnyulan.
Vicky Paschal Kamata

Vicky Paschal Kamata (alizaliwa Tanga (mji), 18 Septemba 1978) ni mwanamuziki na mwanasiasa Mtanzania mwanachama wa chama cha kisiasa cha Chama Cha Mapinduzi (CCM). Alichaguliwa kuwa mbunge wa viti maalum kwa miaka 2010 – 2020.  Akiwakilisha wanawake wa mkoa wa Geita. Pamoja na kuwa mwanamuziki mkongwe amekua akisaidia Jamii kupitia taasisi yake inayoitwa Victoria Foundation Ilihifadhiwa 11 Aprili 2022 kwenye Wayback Machine. akiwa ni muanzilishi na Mkurugenzi wa taasisi hiyo iliyoanzishwa mwaka 2011. Akiwa kama mwanamuzikk alitamba na nyimbo mbalimbalk na moja kati ya vibao vyake ambavyo hutamba mpaka sasa katika vituo mbalimbali vya Redio na Luninga ni wimbo wa wanawake na maendeleo ambao mpaka mwaka 2021 ulitimiza miaka 20. Wimbo huo umekua ukitumika sana katika hafla mbalimbali zinazohusu wanawake na kuendeleza mijadala mizito yenye kuwapa nguvu wanawake duniani kote kujitambua na kuzijua haki zao katika kutafuta kipato. Wimbo huo pia umemletea tuzo nyingi. Vibao vingine alivyotamba navyo ni kama vile Sikumbuki Kuku, Fitina, Moyo wa Mtu kichaka, Mapenzi na Shule, Zingatia maadili, Nimeolewa nk.
Sabreena Hamza Sungura

Sabreena Hamza Sungura ni mwanasiasa Mtanzania na mwanachama wa chama cha kisiasa cha CHADEMA. Amechaguliwa kuwa mbunge wa Viti maalum vya wanawake kwa miaka 2015 – 2020.
Khalifa Salum Suleiman

Khalifa Salum Suleiman (amezaliwa tar. 6 Julai 1959) ni mwanasiasa Mtanzania na mwanachama wa chama cha kisiasa cha CCM. Amechaguliwa kuwa mbunge wa Tunguu kwa mwaka 2015 – 2020.
Isack Aloyce Kamwelwe

Isack Aloyce Kamwelwe (amezaliwa 30 Aprili 1956) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Katavi kwa miaka 2015 – 2020.
Asha Abdullah Juma

Asha Abdullah Juma (alizaliwa tarehe 13 Novemba 1950) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Alichaguliwa kuwa Mbunge wa Viti maalumu mwaka 2015 – 2020.
Mendard Lutengano Kigola

Mendard Lutengano Kigola (amezaliwa 10 Desemba 1969) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Mufindi Kusini kwa miaka 2015 – 2020.
Omari Mohamed Kigua

Omari Mohamed Kigua (amezaliwa 25 Juni 1966) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Kilindi kwa miaka 2015 – 2020.
Hamisi Andrea Kigwangalla

Hamisi Andrea Kigwangalla (amezaliwa 7 Agosti 1975) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Nzega Vijijini kwa miaka 2015 – 2020.
Pudenciana Wilfred Kikwembe

Pudenciana Wilfred Kikwembe (amezaliwa tarehe 11 Mei 1967) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Kavuu kwa miaka 2015 – 2020.
Hamoud Abuu Jumaa

Hamoud Abuu Jumaa (amezaliwa 10 July 1970) ni mwanasiasa Mtanzania na mwanachama wa Chama cha kisiasa cha Chama Cha Mapinduzi (CCM). Amechaguliwa kuwa mbunge wa Kibaha Vijijini kwa miaka 2015 – 2020.
Naghenjwa Livingstone Kaboyoka

Naghenjwa Livingstone Kaboyoka ni mwanasiasa Mtanzania na mwanachama wa chama cha kisiasa cha CHADEMA. Amechaguliwa kuwa mbunge wa Same Mashariki kwa miaka 2015 – 2020.
Joyce Bitta Sokombi

Joyce Bitta Sokombi (amezaliwa tarehe 18 Machi 1968) ni mwanasiasa Mtanzania na mwanachama wa chama cha kisiasa cha CHADEMA. Amechaguliwa kuwa mbunge wa Viti maalum vya wanawake kwa miaka 2015 – 2020.
Margaret Simwanza Sitta

Margaret Simwanza Sitta (amezaliwa tarehe 24 Julai 1947) ni mwanasiasa Mtanzania na mwanachama wa chama cha kisiasa cha CCM. Amechaguliwa kuwa mbunge wa Urambo kwa miaka 2015 – 2020.
Agnes Mathew Marwa

Agnes Mathew Marwa (alizaliwa 24 Desemba 1978 ) ni mwanasiasa Mtanzania na mwanachama wa chama cha kisiasa cha Mapinduzi CCM. Amechaguliwa kuwa mbunge wa Viti maalum vya wanawake kwa miaka 2015 – 2020.
Gimbi Dotto Masaba

Gimbi Dotto Masaba ni mwanasiasa Mtanzania na mwanachama wa chama cha kisiasa cha CHADEMA. Amechaguliwa kuwa mbunge wa Viti maalum vya wanawake kwa miaka 2015 – 2020.
George Mcheche Masaju

George Mcheche Masaju ni mwanasheria wa nchini Tanzania. Mwaka 2015 aliteuliwa na rais Jakaya Kikwete kuwa Mwanasheria Mkuu wa nchi akaendelea katika nafasi hii baada ya kuingia kwa raisi mpya John Magufuli. Masaju alikuwa mshauri wa kisheria katika ofisi ya raisi kabla ya kuwa naibu mwanasheria mkuu mwaka 2009.  . Kutoka hapo alipanda cheo baada ya kujiuzulu kwa mwanasharia mkuu aliyetangulia.
Hassan Elias Masala

Hassan Elias Masala ni Mkuu wa Wilaya ya Ilemela Jijini Mwanza. Na nimwanasiasa Mtanzania na mwanachama wa chama cha kisiasa cha CCM. Aliwahi kuchaguliwa kuwa mbunge wa Nachingwea kwa miaka 2015 – 2020.
Augustino Manyanda Masele

Augustino Manyanda Masele ni mwanasiasa Mtanzania na mwanachama wa chama cha kisiasa cha CCM. Amechaguliwa kuwa mbunge wa Mbogwe kwa miaka 2015 – 2020.
Maria wa Yesu Ekaristi

Maria wa Yesu Ekaristi (kwa Kihispania: María de Jesús Sacramentado; jina la awali: Maria Navidad Venegas de la Torre, Zapotlanejo, Jalisco, 8 Septemba 1868 - Guadalajara, 30 Julai 1959) alikuwa mwanamke Mkristo wa Meksiko aliyeanzisha shirika la Mabinti wa Moyo Mtakatifu wa Yesu. Papa Yohane Paulo II alimtangaza mwenye heri tarehe 22 Novemba 1992, tena mtakatifu tarehe 21 Mei 2000. Maisha yake hayakuwa na matukio makuu sana. Alifiwa mama akiwa bado mtoto mdogo na baba akiwa na umri wa miaka 19. Akiishi na shangazi yake, Maria Navidad alivutiwa sana na maisha ya kitawa akajiunga kwanza na chama cha Mabinti wa Maria (8 Desemba 1898). Chini ya kiongozi wa kiroho, mwaka 1905 alishiriki mazoezi ya kiroho huko Guadalajara akajiunga na jumuia ya kike yenye kuhudumia wagonjwa hospitalini, iliyoanzishwa na askofu Atenogene Silva y Alvarez Tostado. Kutokana na sifa zake nyingi, tarehe 25 Januari 1921 akawa mama mkuu na muda mfupi baadaye alitunga katiba ya shirika lake jipya iliyoidhinishwa na jimbo mwaka 1930. Hapo aliweka nadhiri za daima kwa jina la Maria wa Yesu katika Sakramenti.
Immaculate Sware Semesi

Immaculate Sware Semesi ni mwanasiasa Mtanzania na mwanachama wa chama cha kisiasa cha CHADEMA. Alichaguliwa kuwa mbunge wa Viti maalum vya wanawake kwa miaka 2015 – 2020. Kwa sasa ni Mkurugenzi wa NEMC (National Environment Management Council)
Oliver Daniel Semuguruka

Oliver Daniel Semuguruka ni mwanasiasa Mtanzania na mwanachama wa chama cha kisiasa cha CCM. Amechaguliwa kuwa mbunge wa Viti maalum vya wanawake kwa miaka 2015 – 2020.
Sophia Mattayo Simba

Sophia Mattayo Simba (alizaliwa tarehe 27 Julai 1950) ni mwanasiasa wa chama cha Mapinduzi kutoka nchini Tanzania. Mwaka 2010 alichaguliwa kuwa mbunge kwenye viti maalum vya wanawake kwa chama cha CCM. Mwaka 2015 alirudishwa bungeni. Alikuwa pia mwenyekiti wa kitaifa wa Umoja wa Wanawake wa Tanzania na waziri wa Maendeleo ya Jamii, Jinsia na Watoto. Mwezi wa Machi 2017 alifukuzwa katika chama cha CCM hivyo alitoka pia katika vyeo vyake vya siasa pamoja na nafasi yake bungeni.
Sahel

Sahel (kutoka neno lile la Kiarabu ساحل sahil ambalo linamaanisha pwani na ni asili ya neno "Kiswahili") ni kanda nyembamba ya ardhi kavu barani Afrika kutoka Bahari ya Atlantiki hadi Bahari ya Shamu. Ni kilometa 5,400 kwa 450-1,000 hivi kusini kwa jangwa la Sahara na kaskazini kwa eneo la misitu, ikienea kwa kiasi tofauti katika nchi zifuatazo (kutoka magharibi kwenda mashariki): Senegal, Mauritania, Mali, Burkina Faso, Aljeria, Niger, Nijeria, Chad, Sudan, Sudan Kusini, Eritrea, Kamerun, Jamhuri ya Afrika ya Kati na Ethiopia. Sahel ina tabianchi nusu-kavu ya kitropiki. Joto ni kali mwaka mzima lakini mvua chache tu (kati ya milimita 100-150 na 600 kwa mwaka) ambayo inanyesha wakati wa majira ya joto tena bila kuaminika. Hivyo Sahel inakabili hatari kubwa ya kugeuka jangwa, pia kwa sababu wakazi wake, kwa kushindwa kulima ipasavyo, wanategemea ufugaji wa wanyama wengi mno ambao wanazidi kuharibu mazingira.
Mjomba

Mjomba ni jina ambalo mtoto (wa kiume au wa kike) anamuita mwanamume ambaye ni ndugu (mkubwa au mdogo kwa umri) wa mama yake. Upande wa pili, mjomba anamuita mtoto huyo "mpwa". Ukilinganisha na lugha za Ulaya, zile za Kibantu zinazingatia zaidi umri na hasa jinsia za wazazi na ndugu zao. Hivyo, kwa Kiingereza "nephew" linaweza kumaanisha "mpwa" lakini pia "mtoto" (ikiwa anayesema ni wa jinsia ileile ya mzazi). Hivyo, anayeitwa kwa Kiingereza "uncle" anaweza akaitwa kwa Kiswahili "mjomba", lakini "baba mkubwa" (kama ni kaka wa baba) au "baba mdogo" (kama ni mdogo wa baba). Vilevile neno "aunt" linaweza kumaanisha "shangazi" (dada wa baba), "mama mkubwa" (kama ni mkubwa wa mama) au "mama mdogo" (kama ni mdogo wa mama). Tena kwa Kiingereza "nephew" linaweza kumaanisha "mpwa" lakini pia "mtoto" (ikiwa anayesema ni wa jinsia ileile ya mzazi). Wajibu na haki kati ya mjomba na mpwa wake vinategemea utamaduni wa mahali. Katika baadhi ya makabila, kama yale yanayotia maanani ukoo wa mama kuliko ule wa baba ("mfumojike" au "mfumomama"), mjomba ni muhimu kuliko baba mzazi. Pengine kwa heshima mtu anaweza akamuita mwingine "mjomba" ingawa hawana undugu wowote wa karibu. Mke wa mjomba anaitwa "mkazamjomba", au "mkazahau". Kwa lugha ya baadhi ya makabila, na zaidi mjini Zanzibar anaitwa "mkwe" kwa sababu watoto wake unaweza kuoana nao
Victoria (Australia)

Victoria ni moja ya majimbo manane ya kujitawala ya Jumuiya ya Australia. Idadi ya wakazi wake ni takriban 6,039,100 (Machi 2016). Mji mkuu wake ni Melbourne.